|  |
| --- |
| **МИНИСТЕРСТВО НА ЗДРАВЕОПАЗВАНЕТО** |
| Регионална здравна инспекция - Силистра |
| 36-02VP-00Антикорупционни правила и мерки на РЗИ-Силистра  |

 Одобрявам ,

 Директор на РЗИ - Силистра

**АНТИКОРУПЦИОННИ ПРАВИЛА И МЕРКИ НА РЗИ - СИЛИСТРА**

 **Запознати :**

|  |  |  |  |
| --- | --- | --- | --- |
| Име | Длъжност | Дата | Подпис |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

 Изготвил: Иванка Ангелова-главен секретар,……………………../подпис/ ………………………/дата/

**ГЛАВА ПЪРВА**

**ОСНОВНИ ПОЛОЖЕНИЯ**

**Раздел I**

**Обхват, цели и принципи**

Чл.1. (1) Тези правила уреждат създаването на подходящи условия и ред в РЗИ-Силистра насочени към ограничаване на проявите на различни форми на корупция

(2) Корупция по смисъла на тези правила е налице, когато в резултат на заеманата длъжност лицето злоупотребява с власт, нарушава или не изпълнява служебни задължения с цел пряко или косвено извличане на неследваща се материална или нематериална облага за себе си или за други лица.

(3) Корупцията в администрацията може да се прояви като:

1. извършване или неизвършване на нещо от страна на длъжностно лице, което е задължено да го извърши в кръга на служебните си задължения, за да извлече облага за себе си или другиго;

2. длъжностно присвояване - самостоятелно или съвместно с други лица от администрацията;

3. подкуп - искането, предлагането, даването или приемането, пряко или косвено, на подкуп или всяка друга неследваща се облага

4. обещаване на пари или друга имотна облага на длъжностно лице, за да се извърши или не нещо, което длъжностното лице е задължено да направи

5 посредничество за даване /вземане на подкуп;

6. измами и изготвяне на неистински документи;

7. назначаване на длъжност в администрацията „с връзки“

8. създаване на „чадъри“ за защита на определени лица или фирми;

9. търговия на интереси от типа „услуга за услуга“ и др.

Чл. 2. Настоящите правила целят:

1. повишаване на общественото доверие към служителите на РЗИ- Силистра;

2. засилване на обществения/граждански контрол по отношение работата на администрацията на РЗИ- Силистра като форма на превенция за корупция и корупционни прояви.

3. създаване на гаранции за отчетност и прозрачност на дейността на администрацията на РЗИ - Силистра;

4. повишаване ефективността по предотвратяване на корупция, корупционни прояви, измами, нередности, злоупотреби, грешки и др.;

5. утвърждаване на ценности като честност, почтеност и морал у служителите на РЗИ – Силистра.

Чл. 3. Формулираните в предходния член цели се осъществява чрез прилагане на различни по обем и вид антикорупционни процедури и механизми за преглед, проверка, мониторинг и докладване, както:

1. деклариране на несъвместимост;

2. деклариране на интересите на лицата, заемащи длъжности в РЗИ-Силистра, и свързаните с тях лица;

3. осигуряване на публичен достъп до декларациите;

4. проверка на декларациите;

5. проверка, анализ и оценка на имущественото състояние;

6. установяване на конфликт на интереси и налагане на санкции и на други мерки в случай на установен конфликт на интереси;

7. публично оповестяване на имената на лицата, които не са подали декларации в срок;

8. сезиране на компетентните органи в случаите, предвидени в съответните нормативни актове;

Чл. 4. Тези правила се прилага при спазване на следните принципи:

1. законност, прозрачност, независимост, обективност и безпристрастност;

2. повишена отговорност на лицата, заемащи длъжности в РЗИ-Силистра;

4. зачитане и гарантиране на правата и свободите на гражданите;

5. пропорционалност на намесата в личния и семейния живот;

6. защита на информацията и на източниците за придобиването ѝ;

7. защита на лицата, подали сигнал за нарушение;

8. координация и взаимодействие между държавните органи;

9. политически неутралитет.

Чл. 5. Контролът и мониторингът се осъществява от висшето ръководството и преките ръководители на структурните звена в инспекцията чрез непрекъснато и последователно наблюдение на процесите и действията на служителите.

Чл. 6. Ежегодно се извършва анализ на осъществения контрол и мониторинг и се набелязват мероприятия за разширяване обхвата на механизмите за ефективно противодействие на корупцията, корупционните практики, измами, грешки, злоупотреби и други.

Чл. 7. Тези правила и процедури включват:

1. Регламентиране на процедура, по която се определят длъжностни лица, отговорни за осъществяване на систематично и непрекъснато наблюдение с цел превенция, противодействие и разкриване на корупционни прояви

1. Процедура за работа със сигнали за корупция и за действия или бездействия
2. Процедура за докладване на корупционни прояви, измами, нередности, злоупотреби, грешки и др.

4. Процедура за регистриране и докладване за нарушения на Кодекса за поведение на служителите в държавната администрация и Етичния кодекс на служителите в РЗИ - Силистра

5. Процедура за проверка на изпълнение на задължението за деклариране на имотното състояние, съгласно чл. 29 от ЗДСл и чл. 107а, ал.4 и 5 от КТ.

6. Процедури и линии за докладване при откриване на грешки, нередности, неправилна употреба, измами и злоупотреби.

**Раздел II**

**Основни дейности и задължения за превенция и противодействие**

Чл. 8. (1) Главният секретар на РЗИ – Силистра осъществява цялостен контрол по превенция, противодействие и разкриване на корупционни прояви в РЗИ - Силистра.

(2) Задължение за осъществяване на системно и непрекъснато наблюдение с цел превенция, противодействие и разкриване на корупционни прояви имат всички ръководни служители в РЗИ Силистра.

(3) Мониторингът по предходната алинея е систематично и непрекъснато наблюдение на осъществяваните процеси и дейности в администрацията, в това число и събиране, анализиране и използване на навременна информация, с оглед откриване на несъответствия с предполагаем и/или твърдян резултат.

(4) При констатиране на слабости или пропуски в хода на осъществяване на дейностите по предходната алинея, ръководните служители предприемат незабавни действия за усъвършенстване на изградените от тях системи за непрекъснато наблюдение и анализ на състоянието на корупционния риск в поверените им звена.

Чл. 9 Мониторингът на дейността на звената и служителите на РЗИ - Силистра е насочен към:

1. превенция на корупционни прояви, чрез даване на указания за предприемане на своевременни ефективни мерки с оглед идентифициране на причините и условията, които биха могли да доведат да тяхното допускане и ограничаването и/или елиминирането им;

2. ефективно противодействие на корупционните прояви чрез въвеждане на механизми за бързо идентифициране и прекратяване на съществуващите такива;

3. подобряване на установените вече механизми за противодействие на корупционните прояви чрез повишаване на информираността и координацията между съответните служители и/или звена в инспекцията

Чл. 10. Служителите в администрацията на РЗИ Силистра са длъжни да:

1. изпълняват законосъобразно и целесъобразно своите задължения;

2. не използват служебното си положение за лично облагодетелстване и да не създават съмнения за злоупотреба с него;

3. откажат категорично неуместно предложение за облага и да не приемат при каквито и да е обстоятелства същата с презумпцията, че би послужила като доказателство;

4. направят опит за идентифициране на правещия предложението, да си подсигурят свидетели - очевидци, както и да сезират прекия си ръководител, а при необходимост и съдебните органи;

5. не извличат лична или групова полза (финансова, материална, услуга и др.), като участващи в процедури за възлагане на обществени поръчки;

6. изпълняват преките си служебни задължения, като се ръководят от принципите, разписани в чл.4 от настоящите Вътрешни правила;

7. спазват вътрешните правила, процедури и стандарти за качествено и ефективно обслужване, основани на равнопоставеност, безпристрастност и експедитивност, като защитават неприкосновеността на клиента и не разкриват поверителна информация за него;

8. не се възползват от делегираната им икономическа, административна, политическа власт, която би довела до лично или групово облагодетелстване за сметка на правата и законните интереси на друга личност или група, както и на обществото като цяло;

9. не упражняват дейност, несъвместима със служебното им положение в РЗИ Силистра;

10. не използват информацията, станала им известна при изпълнение на преките им служебни задължения, с цел извличане на лична или групова полза/облага (финансова, материална, услуга и др.);.

11. не проявяват с действията си никаква пряка или непряка форма на дискриминация.

**ГЛАВА ВТОРА**

**АНТИКОРУПЦИОННИ ПРОЦЕДУРИ**

 **Раздел I**

**Процедура за работа със сигнали, постъпили в РЗИ - Силистра**

Чл. 11. (1) Всяко лице може да подаде сигнал, съдържащ твърдения за наличие на корупция, корупционни прояви и/или конфликт на интереси, отнасящи се до служител на РЗИ - Силистра.

(2) Лице, което е подало сигнал в РЗИ - Силистра, съдържащ твърдения за корупция, корупционни прояви и/или конфликт на интереси не може да бъде преследвано за това

(3) Действия по защита на лицата, подали сигнал, съдържащ твърдения за корупция, корупционни прояви и/или конфликт на интереси се предприемат от момента на подаване на съответния сигнал в администрацията до отпадане на необходимостта от това и се извършват по реда на Вътрешните правила за защита на лицата, подали сигнали за корупция, корупционни прояви и/или конфликт на интереси в РЗИ - Силистра.

Чл. 12. (1) Сигналите се разглеждат и решават в установените срокове, обективно и законосъобразно.

(2) Постъпването, разглеждането, докладването и произнасянето по сигналите, съдържащи данни за корупционни прояви се извършва по реда на 36-03VP-00Вътрешните правила за защита на лицата, подали сигнали за корупция, корупционни прояви и/или конфликт на интереси в РЗИ - Силистра.

**Раздел II**

**Процедури на докладване**

Чл. 13. За постигане целите заложени в чл. 2 се въвеждат следните задължителни процедури на докладване:

1. процедура на докладване, при откриване/установяване и/или наличие на информация за корупция, корупционни прояви, измами, нередности, злоупотреби, грешки и др.;

2. процедура на докладване за резултатите в областта на превенцията и противодействието на корупцията, корупционните прояви, измами, нередности, злоупотреби, грешки и др.

Чл. 14. (1) При откриване/установяване и/или наличие на информация за корупция, корупционни прояви, измами, нередности, злоупотреби, грешки и др. служителите на РЗИ Силистра са длъжни в рамките на същия работен ден от откриване на съответното обстоятелство или най-късно до 12.00 часа на следващия работен ден да докладват за това на прекия си ръководител.

 (2) Докладването по предходната алинея се извършва писмено, по установения за инспекцията ред и форма.

(3) В изключителни случаи, когато ситуацията или възникналите обстоятелства налагат своевременно предприемане на конкретни действия, по преценка на служителя докладването по предходната алинея се извършва в устна форма. В тези случаи служителят докладва незабавно на прекия си ръководител.

Чл. 15. (1) Когато ръководителите по чл. 14 са началник на отдел, чийто служител е лицето извършило действия по докладване, същите, спазвайки установената административна йерархия незабавно докладват по реда предвиден в предходния член на своя пряк ръководител.

(2) Директорът на дирекция предприема следните действия:

1. извършва дейности по преглед и проверка на твърденията и фактите;

2. докладва на директора на РЗИ, като предлага и предприемането на конкретни действия.

(3) Дейностите по предходната алинея се предприемат в най-кратки срокове, но не по-късно от 7 (седем) работни дни от получаване на доклада по чл. 14, респ. чл. 15.

(4) Докладването по ал.2 се извършва писмено, по установения за инспекцията ред и форма, с изключение на случаите регламентирани в чл. 14, ал.3.

Чл. 16. С подаденият по реда на чл. 14 и чл. 15 сигнал за корупция се процедира по реда на чл. 11 и чл.12 от настоящите правила.

Чл. 17. (1) Главният секретар води регистър относно:

1. информация, относно броя на постъпилите сигнали, съдържащи твърдения за наличие на корупция, корупционни прояви и/или конфликт на интереси, предприетите действия по тях, резултатите от евентуално направените прегледи и проверки и изразените предложения;

2. информация, относно броя на постъпилите в инспекцията сигнали, съдържащи твърдения за измами, нередности, злоупотреби, грешки и др., предприетите действия по тях, резултатите от евентуално направените прегледи и проверки и изразените предложения;

3. информация, относно предприети действия и резултатите от тях, по повод стартирали процедури на докладване по чл. 14 и следващите от настоящите Вътрешни правила.

(2) Информацията по ал.1 се води в табличен/на вид/форма със следното съдържание /Приложение 36-02-05/: дата на постъпване на сигнала, респ.откриване/установяване на съответното нарушение; кратко описание на твърденията в сигнала, респ. на създалата се фактическа обстановка; предприети действия; направени предложения и създадени документи (доклад, докладна записка, писмо и др.).

Чл. 18. (1) Главният секретар изготвя доклад за регистрираната по чл. 17 информация в срок до 15.02 на следващата година

(2) Докладът се представя на директора на РЗИ-Силистра.

Чл. 19. (1) С цел изграждане на ефективна система за превенция на корупцията , РЗИ – Силистра провежда периодични проучвания за мнението на потребителите на услуги, доставчици, проверявани обекти за наличие на корупционни прояви и спазване на етичните норми от страна на служителите на РЗИ - Силистра веднъж годишно. Проучването е насочено към разкриване на нагласите на потребителите за участие в корупционни практики като се изследва тяхната склонност за предлагане / даване на подкуп и обстоятелствата, които биха ги предразположили към това.

(2) Проучването се извършва чрез предоставяне на партньорите за попълване на анонимна Анкетна карта /приложение 36-02-06/. В анкетната карта за обратна връзка с гражданите при предоставяне на административни услуги задължително се включват въпроси свързани с корупционни прояви на служители от инспекцията.

 (3) Главният секретар на РЗИ – Силистра организира провеждането на проучването за мнението на потребителите на услуги, доставчиците, проверяваните обекти. Проучването се извършва до 31.12 на годината.

(4) След приключване на проучването главният секретар изготвят обобщен доклад за резултатите от него. Докладът се представя на първото заседание през следващата година на директорски съвет за приемане на адекватни мерки.

**Раздел III**

**Процедура за регистриране и докладване за нарушения на Кодекса за поведение на служителите в държавната администрация и Етичния кодекс на служителите в РЗИ -**

**Силистра**

Чл. 20. Постъпилите сигнали за нарушения на Кодекса за поведение на служителите в държавната администрация и Етичния кодекс на служителите в РЗИ – Силистра се завеждат в деловодната система .

Чл. 21. Нарушенията на Кодекса за поведение на служителите в държавната администрация и Етичния кодекс на служителите в РЗИ - Силистра са основания за търсене на дисциплинарна отговорност, съгласно разпоредбите на Закона за държавния служител и Кодекса на труда.

Чл. 22. (1) Нарушенията по предходния член се докладват се докладват по реда на чл. 14, ал.1 и ал.2, чл. 15 и чл. 16 от тези правила.

(2) Директорът на съответната дирекция изготвя доклад до директора на инспекцията, в който описва конкретното нарушение, всички факти и обстоятелства, които го подкрепят или отхвърлят, както и предложение относно ангажиране на дисциплинарната отговорност на съответния служител.

Чл. 23. (1) Обобщена информация за броя на постъпили сигнали за нарушения на Кодекса за поведение на служителите в държавната администрация и Етичния кодекс за поведение на служителите в инспекцията, за предприетите мерки и за наложени наказания на служители на инспекцията за нарушения на тези правила и е част от доклада по чл.18, ал.1.

**Раздел IV**

**Процедура по докладване и проверка на декларациите за имущество и интереси /акт. съгл. Заповед №РД-01-139/01.10.2019г./**

Чл. 24. (1) Служителите на РЗИ – Силистра /без тези назначени на технически длъжности/ са длъжни при встъпването си в длъжност и всяка година в срок до 15 число на месец май да подадат пред органа по назначаването декларация за имущество и интереси по чл.35 от Закона за противодействие на корупцията и отнемане на незаконно придобито имущество.

(2) Декларациите за имущество и интереси се подават в дирекция „Административно-правно, финансово и стопанско обслужване” и се регистрират в автоматизираната деловодна система. Във връзка със спазване на Закона за защита на личните данни, декларациите за имущество и интереси не се прилагат в деловодната система.

Чл. 25. Проверките на декларациите за имущество и интереси се извършват по реда на 36-04VP-00 Вътрешни правила за организацията и реда за извършване на проверка на декларациите и за установяване конфликт на интереси в РЗИ-Силистра

**Раздел V**

**Процедури и линии за докладване при откриване на грешки, нередности, неправилна**

**употреба, измами и злоупотреби**

Чл. 26. (1) Грешка е всяко единично, индивидуално, непреднамерено

несъответствие, отклонение и/или пропуск от установен регламентиран режим на работа, която може да повлияе или да промени решение на създател или потребител на информация.

(2) Всеки служител, установил писмени грешки, грешки в пресмятането или други подобни е длъжен да уведоми прекия си ръководител, който да предприеме необходимите действия за поправянето им.

Чл. 27. Грешките се отстраняват:

1. Чрез внасяне на съответната корекция в текста и подпис на длъжностното лице, което я прави,

2. Съставяне на нов документ с изложение на допуснатата грешка и извършената корекция. В този случай парафиралият новият документ ръководител уведомява своя пряк ръководител за извършената корекция и мотивите за избрания начин на корекция.

3. Поправки на съществени грешки се извършва по реда на изготвяне на сгрешения документ и се състои в изготвянето на изцяло поправен текст на същия. В този случай задължително се уведомяват съответно всички преки ръководители.

Чл. 28. Процедурите за докладване и поправяне на грешки имат за цел да насърчат свободното докладване на грешки за изясняване на проблемите с оглед избягване на неблагоприятен изход и да дадат гаранция, че никой няма да бъде преследван за докладване на грешка или за сътрудничество при поправянето й.

Чл. 29. Под " нередност" се разбира всяко нарушение като резултат от действие или пропуск на длъжностно лице, което е довело или би могло да доведе до ощетяване на бюджета на инспекцията, чрез извършване на неоправдан разход.

Чл. 30. “Злоупотреба” по смисъла на тези правила е:

1. Злоупотреба с власт - злоупотреба с положение на йерархическа или друга зависимост и/или чрез даване, получаване или обещаване на облаги, за да се извърши или не дадено действие, изготви или пропусне да се изготви документ, или да се изготви с определено съдържание, създаване на прекомерни трудности и несъответстващи и/или нерегламентирани задължения и др. подобни спрямо лице, намиращо се в йерархическа или друга подчиненост.

2. Злоупотреба със служебно положение - изпълнението или неизпълнението от длъжностно лице на действие в нарушение на нормативни разпоредби при осъществяване на служебните му функции с цел получаване на неследваща се облага за него или друго лице.

3. Злоупотреба с влияние - използването на позиция на сила за упражняване на натиск спрямо лице, с или без пряка заплаха, по начин, който ограничава значително възможността му да вземе законосъобразно и обосновано решение или изобщо да вземе решение.

4. Злоупотреба с информация - използването й за цели, различни от тези, за които е предназначена, като: разгласяване, предоставяне, публикуване и т.н.

5. Злоупотреба с доверие - съзнателно действие срещу интересите на инспекцията, с което се уронва престижа й.

6. Злоупотреба с право - упражняване на предоставени му с нормативен акт права само с намерение да се увредят законните права и интереси на други лица.

7. Злоупотреба с имущество - умишлено присвояване или отклоняване по друг начин на имущество на инспекцията в своя или в полза на трето лице, поверено в качеството му на длъжностно лице.

Чл. 31. (1) "Измама" е преднамерено действие по възбуждане или поддържане на заблуждение у някого с цел набавяне за себе си или за другиго имотна облага, с което причини нему или другиму имуществена вреда.

(2) “Измама” е и когато служител със същата цел използва заблуждението, неопитността или неосведомеността на някого и с това причини нему или другиму имотна вреда.

(3) Под „измама” следва да се разбира и умишлено действие, свързано с:

1. изпращането или представянето на грешни, неточни или непълни декларации или документи, което води или би могло да доведе до злоупотреба или неоправдано използване на средства от бюджета на инспекцията;

2. прикриване на информация в нарушение на конкретно задължение, водещо до резултатите по подточка 1;

3. разходване на средствата по подточка 1 за цели, различни от тези, за които са отпуснати първоначално.

Чл. 32. Задължения на служителите на РЗИ – Силистра за недопускане злоупотреба със служебно положение:

1. Всеки служител на РЗИ – Силистра изпълнява законосъобразно и целесъобразно своите задължения, с оглед на най-отговорното използване и разходване на бюджетни средства;

2. Служителят на РЗИ - Силистра не използва служебното си положение за лично облагодетелстване и не създава съмнение за злоупотреба с него;

3. Служителят в РЗИ - Силистра е длъжен да откаже всяко неуместно предложение за

облага.

4. Служителят на РЗИ - Силистра не следва да извлича лична или групова полза /финансова, материална, услуга/ от участващи в процедура за възлагане на обществени поръчки.

5. Служителите на РЗИ - Силистра при изпълнение на преките си служебни задължения се ръководят от принципите на прозрачност и отчетност;

6. Всеки служител на РЗИ - Силистра при работа с потребители спазва вътрешните принципи и стандарти за качествено и ефективно обслужване, основани на равнопоставеност, законност, откритост, безпристрастност и експедитивност, като защитава неприкосновеността на потребителя и не разкрива поверителна информация за него;

7. Служителите на РЗИ - Силистра, не следва да се възползват от произтичащите от заеманата от тях длъжност правомощия, които биха довели до личното или групово облагодетелстване за сметка на правата и законните интереси на друга личност или група, както и на обществото като цяло;

8. Служителите в РЗИ - Силистра нямат право да упражняват дейност, несъвместима със служебното им положение;

9. Служителят на РЗИ - Силистра не следва да използва информацията, станала му известна при и по повод изпълнение на служебните си задължения за цели, различни от тези за които е предназначена;

10. Всеки служител в РЗИ - Силистра изключва в действията си проява на всякаква пряка или непряка форма на дискриминация.

Чл. 33. Всеки служител на РЗИ - Силистра е длъжен да докладва в случай, че установи неточности, отклонения и несъответствия, произтичащи от измама, като спазва следните линии за докладване:

1. До прекия си ръководител или до по-горе стоящия от него в случай, че докладът е срещу първия.

2. До Директора на РЗИ - Силистра, в случаите когато нередностите, отклоненията и несъответствията са извършени от директор на дирекция и главен секретар.

3. В случай, че служителят има съмнения относно почтеността или честността на лицата по предходните точки, може да предприеме и други действия, включително и уведомяване на правораздавателните органи.

Чл. 34. Лицата по предходния член са длъжни да предприемат адекватни мерки за закрила на лицето, подало сигнал по реда на този раздел, включително и прикриване на неговата самоличност, доколкото това е възможно.

Чл. 35. Забранява се санкционирането по какъвто и да е начин и предприемането на действия за дисциплинарно преследване на служител само заради подаден от него сигнал.

**Раздел VI**

**Процедура по прилагане**

Чл. 36. (1) Настоящите Вътрешни правила подлежат на задължително спазване от всички служители и ръководни длъжностни лица в РЗИ - Силистра.

(2) В изпълнение на предходната алинея Вътрешните правила следва да се доведат до знанието на всички служители и ръководни длъжностни лица в РЗИ - Силистра, за сведение и изпълнение, като запознаването с тяхното съдържание се удостоверява лично от служителя чрез подпис в нарочно създаден за целта списък.

Чл. 37. (1) При назначаване на служител за първи път в администрацията на РЗИ - Силистра лицето, следва да бъде запознато с настоящите Вътрешни правила от завеждащият - ЧР в десет дневен срок от датата на постъпването му на работа.

(2) Новоназначените служители декларират писмено, че са запознати с настоящите Вътрешни правила .

Чл. 38. Всяко нарушение на настоящите Вътрешни правила е основание за търсене на дисциплинарна отговорност, съгласно разпоредбите на Закона за държавния служител и Кодекса на труда.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 1. Настоящите правила се въвеждат в действие със заповед на директора на РЗИ-Силистра

Приложение 36-02-05

|  |  |  |  |
| --- | --- | --- | --- |
| Дата на постъпване на сигнала/установяване на нарушението | Кратко описание на твърденията на сигнала/ установеното нарушение | Предприети действия | Направени предложения, създадени документи-доклади, докладни записки, писма, заповеди, правила и др. |
|  |  |  |  |
|  |  |  |  |

Приложение 36-02-06

АНКЕТНА КАРТА

За проучване мнението на потребителите на услуги, доставчици, проверявани обекти за наличие на корупционни прояви и спазване на етичните норми, от страна на служителите на РЗИ-Силистра

Уважаема/и госпожо/господине,

Настоящото проучване има за цел да осигури на ръководството на РЗИ-Силистра информация за идентифициране на индикатори за корупция и за степента на спазване на етичните норми от страна на служителите на РЗИ-Силистра при изпълнение на служебните им задължения и упражняването на правомощия. Вашето участие в настоящото проучване ще допринесе за успешното провеждане на антикорупционната политика на РЗИ-Силистра.

Анкетата е анонимна!

Моля отбележете със знак отговора, който според Вас най-точно съответства на всеки въпрос.

1. Според Вас има ли корупция в РЗИ-Силистра

а/ има

б/ няма

в/ нямам доказателства, но съм сигурен/на че има

1. Според Вас на кои нива в РЗИ-Силистра има корупция

а/ висшето ръководство - директор, зам.директор, главен секретар

б/ оперативното ръководство- директори на дирекции и началници на отдели

в/ редови служители

г/ няма на нито едно ниво

1. Попадали ли сте в ситуация, в която върху Вас е оказан корупционен натиск от служител/и

на РЗИ-Силистра

а/ да, по повод …………………………………………………………………………………….

б/ не, не се случвало

в/ ……………………………………………………………………………………………………

1. Вие самите предоставели ли сте нерегламентирани облаги /пари, подаръци, услуги и др./ на служители на РЗИ-Силистра по повод изпълнението на техните служебни задължения

а/ да

б/ не

1. Ако сте свидетел на корупционна проява от страна на служител/и на РЗИ-Силистра бихте ли подали сигнал по съответния ред за това

а/ не, защото няма смисъл

б/ да, незабавно

в/ не съм сигурен

1. Запознати ли сте с каналите /възможностите/ за подаване на сигнал за корупция в РЗИ-Силистра

а/ да

б/ не

в/ от части

1. Смятате ли, че РЗИ-Силистра е изложена на по-голям корупционен риск от други държавни общински структури

а/ да

б/не

в/ не мога да преценя

1. Коя от дейностите извършвани от РЗИ-Силистра е изложена на най-голям корупционен риск според Вас

а/ административните услуги

б/ контролната дейност

в/ дейността по разходването на публичните средства

1. Как ръководството на РЗИ-Силистра може да намали корупционния риск според Вас

а/ чрез разписване на ясни правила

б/ чрез повишаване квалификацията и осведомеността на служителите

в/ друго, моля посочете…………………………………………………………………………….

……………………………………………………………………………………………………….

Благодарим Ви за отделеното време!

 Ние искрено вярваме, че попълнената от Вас анкета ще допринесе за успешното провеждане на антикорупционната политика на РЗИ-Силистра.

Моля изпратете попълнената от Вас карта по един от следните начини:

* + По електронен път - на адрес: gl.secretar@rzi-silistra.com
* Пощенска услуга на хартиен носител с пощенски адрес: гр. Силистра, ул. „Петър Мутафчиев“  № 82
* Кутия за подаване на сигнали, поставена на адреса на РЗИ–Силистра, гр. Силистра, ул.“Петър Мутафчиев“ №82, ет. 1 срещу стая 110 (звено за административно обслужване).
* Факс: 086 / 816 148